
E GJEOLOGJE E PALEONTOLOGJIE ATOR DI PREON: INTRODUZION 


Preon al è un paîs de Cjargne a plui o mancul 450 m s.n.m. dilunc de rive diestre dal Tiliment, li 
che si cjate cu la siace. 

A pene a Sud di Preon a dan sù lis Prealps Cjargnelis setentrionàls, cul massig de Mont di 
Verzegnis (1914 m) e cu lis monts Burlat e Valcjalde (1908 m). 

La val strete de siace e taie lis Prealps Cjargnelis di Sud a Nord. A misdi si vierç un plan biel 
larc, la Val di Preon, e insom a son lis fontanis dal Arzin e une schirie di salts di aghe 
spetacolàrs. 

La zone di Preon e à une impuartance particolàr pal aspiet gjeologjic par vie che, lant insù pe 
val de siace, si movisi tal spazi e tal timp par sucessions di crets ben claris. 

Cun di plui, in chei crets a son stàts scuvierts fosii di organisims che a vevin vivút tor dai 205- 
210 milions di agns indaúr e che a àn une grande impuartance sientifiche. 

O Preon e la Val de siace viodúts di Nord 

Toc di cjarte topografiche des Prealps Cjargnelis (1 : 25.000) 

(5) GJEOLOGJE E PALEONTOLOGJIE ATOR DI PREON: STORIE DES RICERCJIS 
Il prin studi gjeologjic de zone al è stàt fat di Michele Gortani (1910). 


Si à vút di spietà plui di mieç secul par che cu la realizazion de Cjarte Gjeologjiche de Italie la 
atenzion dai gjeolics e tornàs a indregàsi su cheste zone des Prealps. Ferasin et al. (1969), 
Pisa (1971), Mattavelli & Rizzini (1974), Gnaccolini & Martinis (1974) a àn studiade la gjeologjie, 
la sedimentologjie e la tetoniche de zone. 


Su la fin dai agns ‘80 la val de siace e je stade studiade in maniere specifiche di une tesi di 
stratigrafie, sedimentologjie e paleontologjie di Dalla Vecchia (1990), e une pigule sintesi di 
chest lavòr e je stade publicade tal 1991. 


Tacant dai prins agns dal ‘90 un studi di stratigrafie, di tetoniche e di evoluzion local de 
paleogjeografie al è stàt puartàt indevant de Universitàt di Triest in colaborazion cul ENI, par 
cjatà lis cundizions che a varessin podUt fà che si formassin idrocarbúrs (Carulli et al., 2000, 
Cozzi et al., 2000 e i lavòrs che a citin). 


a cure dal prof. Francesco Gobbo -2006 


Materiài pe scuele (scuele secondarie di secont gràt) 
Consorzi UNIVERSITARI DAL FRIÚL progjet Cognossince e promozion III - fonts statài Leg 482/99 


© GJEOLOGJE E PALEONTOLOGJIE ATOR DI PREON: STORIE DES RICERCJIS 


Dome su la fin dai agn ‘70 si è tacât a capî cetant che e je impuartante cheste zone par tornà a 
dà dongje la evoluzion biologjiche. 


La prime publicazion dedicade a di un fossil cjatàt dongje di Preon (il retil Megalancosaurus) e 
je di Calzavara et al. (1981). Po dopo a son rivàts i lavòrs sui retii alàts (Wild, 1984; Dalla 
Vecchia et al., 1989; Dalla Vecchia, 1995, 1998, 2002), su altris retii fossii (Pinna, 1988; 
Bizarrini & Muscio, 1995; Muscio, 1997; Renesto, 2000; Renesto & Dalla Vecchia, 2000, 2005; 
Renesto et al., 2002), sui pes (Muscio, 1989; Zambelli, 1990; Tintori, 1990; Tintori & Sassi, 
1992; Roghi et al., 1995), su lis plantis (Dalla Vecchia, 2000) e sui invertebràts, plui di dut 
crustacis (Dalla Vecchia & Muscio, 1990, Arduini, 1992; Garassino et al., 1996). 


Lavòrs gjenerài, su dute la associazion fossile o su grups singui — par esempli sui pes — a son 
stàts publicàts di Tintori et al. (1985), Dalla Vecchia (1991), Dalla Vecchia et al. (1990), Dalla 
Vecchia & Muscio (1991), Sirna et al. (1994). 

